smcproject/ml-wiki-sentences huggingface dataset:
വട്ടത്തിനു വെളിയിലേക്ക് തെറിച്ചു വീഴുന്ന കശുവണ്ടിയെല്ലാം ആ കക്ക് എറിഞ്ഞയാൾക്കുള്ളതാണ്.
കക്ക് വരയ്ക്ക് മുട്ടിനിന്നാൽ അയാളുടെ കളി പൊട്ടി.
പുറത്ത് കക്ക് വീണവർക്ക് വട്ടത്തിൽ നിന്നുള്ള അകലത്തിനനുസരിച്ച്  അവിടെ നിന്ന് കക്ക് കൊണ്ട് എറിഞ്ഞ് അണ്ടി വട്ടത്തിനു പുറത്തേക്ക് തെറിപ്പിക്കാം.
തെറിപ്പിച്ചെടുക്കുന്ന അണ്ടി അയാളുടെതാണ്.
ഒടുവിലത്തെ അണ്ടി അതിനു മീതെ കക്ക് എറിഞ്ഞ് കൊള്ളിക്കുന്ന ആൾക്കുള്ളതാണ്.
വീണ്ടും ഈ കളി തുടരാം.
വിരുതന്മാർക്കും സമർ ത്ഥന്മാർക്കും മറ്റുള്ളവരുടെ മുഴുവൻ അണ്ടിയും ചൊട്ടിയെടുക്കാനാകും.
ഒരുതരം പണം വെച്ച് ചീട്ടുകളി സ്വഭാവം ഇതിനുണ്ട്.
അണ്ടർവേൾഡ് (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Underworld_(2003_film)
2003-ൽ പുറത്തിറങ്ങിയ ഒരു ആക്ഷൻ-ഹൊറർ ചലച്ചിത്രമാണ് അണ്ടർവേൾഡ് .
രക്തരക്ഷസുകളുടെയും ലൈക്കനുകളുടെയും ഉത്ഭവം പറയുന്ന ചിത്രമാണിത്.
അണ്ടർവേൾഡ് പരമ്പരയിലെ ആദ്യ ചിത്രമാണിത്.
അവലംബം പുറത്തേക്കുള്ള കണ്ണികൾ ഔദ്യോഗിക വെബ്‌സൈറ്റ് Underworld ഇന്റർനെറ്റ് മൂവി ഡാറ്റാബേസിൽ Underworld ഓൾമുവീയിൽ റോട്ടൻ ടൊമാറ്റോസിൽ നിന്ന് Underworld
അണ്ഡം ഇംഗ്ലീഷ് വിലാസം https://ml.wikipedia.org/wiki/Ovum മനുഷ്യന്റെ അണ്ഡം
ബീജസങ്കലനത്തിന് പാകമായ  സ്ത്രീബീജകോശത്തെ അണ്ഡം എന്നു വിളിക്കുന്നു.
ആംഗലേയത്തിൽ ഓവം(Ovum) എന്ന് പറയുന്നു.
മുട്ട (Egg) എന്ന വാക്ക് അണ്ഡത്തെ കുറിക്കാൻ ഉദ്ദേശിച്ചിട്ടുള്ളതാണ്.
മനുഷ്യസ്ത്രീയിൽ ഏകദേശം 28  ദിവസങ്ങളുള്ള ഒരു ആർത്തവ ചക്രത്തിന്റെ ഏതാണ്ട് മധ്യത്തിലായി 14-ലാം ദിവസത്തോടനുബന്ധിച്ചു ഒരണ്ഡം അഥവാ ഒരു മുട്ട പൂർണ്ണ വളർച്ചയെത്തുന്നു.
ഇത് അണ്ഡവിസർജനം അഥവാ ഓവുലേഷൻ (ovulation) എന്നറിയപ്പെടുന്നു.
ഗർഭധാരണം നടക്കാൻ കൂടുതൽ സാധ്യതയുള്ളത് ഈ ദിവസങ്ങളിലാണ്.
അതിനാൽ ഈ സമയങ്ങളിൽ ലൈംഗിക ബന്ധത്തിൽ ഏർപ്പെടുന്നത് കുഞ്ഞിന് വേണ്ടി ശ്രമിക്കുന്നവർക്ക് ഏറ്റവും അനുയോജ്യമാണ്.
എന്നാൽ ആർത്തവചക്രം കൃത്യമല്ലാത്തവരിൽ അണ്ഡവിസർജന തീയതി   കണക്കാക്കുന്നത് അത്ര എളുപ്പമല്ല.
പൂർണ്ണ വളർച്ചയെത്താത്ത അണ്ഡത്തെ അപക്വ അണ്ഡം (Premature egg) എന്നും പുരുഷബീജവുമായി സങ്കലനം കഴിഞ്ഞതിനെ ബീജസങ്കലിതാണ്ഡം അഥവാ നിക്ഷിപ്താണ്ഡം (fertilized) എന്നും പറയുന്നു.
ഇതാണ് ഭ്രൂണമായി (embryo) മാറുന്നത്.
അണ്ഡത്തിലൂടെ അമ്മയിൽ നിന്നും കുഞ്ഞിലേക്ക്‌ ജനതികവും പാരമ്പര്യവുമായ ഘടകങ്ങൾ (genetic) അണ്ഡകോശം വഴി കൈമാറ്റം ചെയ്യപ്പെടുന്നു.
പൂർണവളർച്ചയെത്തിയ ഒരു അണ്ഡത്തിന് ഏതാണ്ട് ഗോളാകൃതിയായിരിക്കും.
ഇഴജന്തുക്കൾ, പക്ഷികൾ തുടങ്ങിയവയിൽ ഇതു ദീർഘഗോളാകൃതിയിലായിരിക്കും; ഷഡ്പദങ്ങളിൽ അല്പം കൂടി ദീർഘവും സ്പോഞ്ച് മുതലായ ജീവികളിൽ അനിശ്ചിതാകാരത്തിലും.
നഗ്നനേത്രങ്ങൾക്ക് അദൃശ്യമായവയും 8 സെ.
മീറ്ററോളം വ്യാസം ഉള്ളവയും ഉണ്ട്.
ഒട്ടകപ്പക്ഷിയുടെയും ക്ലാമിഡോസെലാച്ചി (Chlamydoselachi) എന്നയിനം സ്രാവിന്റെയും അണ്ഡങ്ങളാണ് ഏറ്റവും വലിപ്പം കൂടിയവ.
മുട്ടയിടുന്ന ജന്തുക്കളെ അണ്ഡജങ്ങൾ (oviparous) എന്നും പ്രസവിക്കുന്നവയെ ജരായുജങ്ങൾ (viviparous) എന്നും വിളിക്കുന്നു.
പ്രകൃതിയിൽ അണ്ഡജങ്ങളാണ് കൂടുതൽ.
മാതൃശരീരത്തിൽനിന്ന് അണ്ഡം പുറത്തുവന്നതിനുശേഷം മാത്രമേ അണ്ഡജങ്ങളിൽ പരിവർധനം (development) നടക്കുകയുള്ളൂ.
അതുതന്നെ രണ്ടുവിധത്തിലുണ്ട്.
ഭ്രൂണത്തിന്റെ പൂർണവളർച്ച അണ്ഡത്തിനുള്ളിൽ വച്ചുതന്നെ നടക്കുന്നവ.
പക്ഷികൾ, ഇഴജന്തുക്കൾ.
അണ്ഡത്തിനുള്ളിൽവച്ച് നാമമാത്ര പരിവർധനം നടക്കുകയും അതിനുശേഷം മുട്ടവിരിഞ്ഞു പൂർണവളർച്ചയെത്താത്ത ജീവി പുറത്തുവരികയും ചെയ്യുന്നവ.
ഇപ്രകാരം പൂർണവളർച്ചയെത്താത്ത ജീവികളാണ് ലാർവ (larva).
ഇവ കാലക്രമേണ കായാന്തരണം (metamorphosis) ചെയ്തു പൂർണജീവി ആകുകയാണ് പതിവ്.
തവള .
പുരുഷബീജം അണ്ഡത്തിൽ പ്രവേശിക്കുന്നു
ജരായുജങ്ങൾ പൂർണവളർച്ചയെത്തിയ കുഞ്ഞുങ്ങളെയാണ് പ്രസവിക്കുക.
ഇവയുടെ അണ്ഡം, മാതാവിന്റെ ശരീരത്തിനുള്ളിൽവച്ചുതന്നെ ബീജസങ്കലനവും പരിവർധനവും സംഭവിച്ച് പൂർണജീവിയായിത്തീരുന്നു.
കുഞ്ഞുങ്ങൾ പൂർണവളർച്ചയെത്തിയതിനുശേഷം മാത്രമേ അമ്മയുടെ ശരീരത്തിൽനിന്നു പുറത്തുവരുന്നുള്ളു.
സസ്തനികൾ .
മുട്ട വിരിഞ്ഞ് ലാർവകൾ ഉണ്ടാകുന്ന അണ്ഡജങ്ങളിലും ജരായുജങ്ങളിലും അണ്ഡം വളരെ ചെറുതായിരിക്കും.
മുഴുവൻ പരിവർധനവും മുട്ടയ്ക്കുള്ളിൽവച്ചുതന്നെ നടക്കുന്ന അണ്ഡജങ്ങളിൽ താരതമ്യേന അണ്ഡം വളരെ വലുതാണ്.
അണ്ഡത്തിനുള്ളിലെ പീതക(yolk)ത്തിന്റെ ഏറ്റക്കുറച്ചിലാണ് ഈ വ്യത്യാസത്തിനു നിദാനം.
ഭ്രൂണത്തിന്റെ വളർച്ചയ്ക്കാവശ്യമായ പോഷകവസ്തുവാണ് പീതകം.
സസ്തനികളിൽ അണ്ഡം വളരെ ചെറുതാണ്.
അതിൽ പീതകം ഇല്ലെന്നുതന്നെ പറയാം.
മുട്ടവിരിഞ്ഞു ലാർവകൾ ഉണ്ടാകുന്ന ജന്തുക്കളിൽ (ഉദാ. തവള) മുട്ട അല്പം കൂടി വലുതായിരിക്കും.
മുട്ട വിരിയുന്നതുവരെയുള്ള വളർച്ചയ്ക്കാവശ്യമായ ആഹാരപദാർഥം അതിനുള്ളിൽ ശേഖരിച്ചിരിക്കുന്നതാണ് ഇതിനുകാരണം.
പരിവർധനം പൂർണമായും അണ്ഡത്തിനുള്ളിൽ വച്ചുതന്നെ നടക്കുന്ന അണ്ഡജമാണ് പക്ഷി.
അതിന്റെ മുട്ട വലുതായിരിക്കുന്നതിന്റെ കാരണവും ഇതുതന്നെ.
പീതകത്തിന്റെ അളവനുസരിച്ചുള്ള തരംതിരിവ്
കോശദ്രവ്യത്തിൽ കാണുന്ന പീതകത്തിന്റെ അളവനുസരിച്ച് അണ്ഡങ്ങളെ മൂന്നായി തരംതിരിക്കാം.
ഏലെസിതൽ അണ്ഡം (Alecithal egg) - പീതകം ഒട്ടും തന്നെയില്ലാത്തവ; ലഘുപീതകാണ്ഡം (Microlecithal egg) - പീതകം അല്പം മാത്രമുള്ളവ; ഗുരുപീതകാണ്ഡം (Macrolecithal egg) - പീതകം വളരെയധികമുള്ളവ.
ലഘുപീതകാണ്ഡത്തിനും ഗുരുപീതകാണ്ഡത്തിനും മധ്യേയുള്ള അവസ്ഥയാണ് മധ്യപീതകാണ്ഡം (Mesolecithal egg).
പിതകത്തിന്റെ സ്ഥാനം ആധാരമാക്കിയുള്ള തരംതിരിവ്
പീതകത്തിന്റെ സ്ഥാനത്തെ ആധാരമാക്കി അണ്ഡത്തെ മൂന്നായി തരംതിരിക്കാം: ഐസോലെസിതൽ അഥവാ ഹോമോലെസിതൽ അണ്ഡം (Isolecithal or Homolecithal) - പീതകം കോശദ്രവ്യത്തിൽ ഒരേപോലെ വിതരണം ചെയ്യപ്പെട്ടിരിക്കുന്ന ലഘുപീതകാണ്ഡങ്ങൾ; കേന്ദ്രപീതകാണ്ഡം (Centrolecithal) - പീതകം കോശകേന്ദ്ര(nucleus)ത്തിനു ചുറ്റുമായി കേന്ദ്രീകരിച്ചുകാണുന്ന മധ്യപീതകാണ്ഡങ്ങൾ; അന്ത്യപീതകാണ്ഡം (Telolecithal) - പീതകം നിർജീവധ്രുവത്തിൽ (vegetal pole) കേന്ദ്രീകരിക്കപ്പെട്ടിരിക്കുന്ന ഗുരുപീതകാണ്ഡങ്ങൾ.
അണ്ഡാശയത്തിൽ വളർന്നുവരുന്ന ഓരോ അണ്ഡവും സാധാരണഗതിയിൽ ഒരു അടുക്ക് പുടകകോശങ്ങളാൽ (follicle cells) വലയം ചെയ്യപ്പെട്ടിരിക്കുന്നു.
സസ്തനികളിൽ ഈ പുടകകോശങ്ങളെ ആശയപുടകം (graffian fillicle) എന്നുവിളിക്കുന്നു.
പുടകത്തിനുള്ളിൽ കാണുന്ന ദ്രാവകത്തിൽ ഉത്പാദിപ്പിക്കപ്പെടുന്ന ഹോർമോണുകൾ ജന്തുക്കളുടെ രതിവികാരത്തെ ഉദ്ദീപിപ്പിക്കാൻ ഉതകുന്നു.
താഴ്ന്നയിനം ജന്തുക്കളിൽ പുടകകോശങ്ങൾ കാണാറില്ല.
അണ്ഡങ്ങൾ രൂപംകൊള്ളുന്നത് പുരുഷബീജങ്ങൾ അണ്ഡപ്രവേശനത്തിന്
ജർമിനൽ എപ്പിത്തീലിയം (germinal epithelium) എന്ന ഒരു പറ്റം കോശങ്ങളിൽ നിന്നാണ് അണ്ഡങ്ങൾ രൂപപ്പെടുന്നത്.
കോശകേന്ദ്രം സ്ഥിതിചെയ്യുന്ന കോശദ്രവ്യവും അതിനെചുറ്റി കോശചർമവും സാധാരണ കോശങ്ങളിലെന്നപോലെ അണ്ഡത്തിലും കാണപ്പെടുന്നു.
കോശദ്രവ്യത്തിലാണ് പീതകം കാണപ്പെടുക.
കോശകേന്ദ്രത്തിന്റെ സ്ഥാനം പീതകത്തെ ആശ്രയിച്ചിരിക്കും.
പീതകം കുറവുള്ളവയിൽ കോശകേന്ദ്രം അണ്ഡത്തിന്റെ കേന്ദ്ര ഭാഗത്തായിരിക്കും.
എന്നാൽ പീതകം കൂടുതലുള്ളവയിൽ അത് സജീവധ്രുവ(animal pole) ത്തിലേക്കു മാറി കാണപ്പെടുന്നു.
മധ്യപീതകാണ്ഡത്തിലാണെങ്കിൽ കേന്ദ്രഭാഗത്ത് പീതകമുള്ളതിനാൽ കോശകേന്ദ്രം ഒരുവശത്തേക്കു മാറിയാണ് സ്ഥിതിചെയ്യുന്നത്.
കോശകേന്ദ്രത്തിലെ ക്രോമസോമുകളുടെ എണ്ണം സാധാരണകോശങ്ങളിൽ ഉള്ളതിന്റെ നേർപകുതിയായിരിക്കും നോ: ക്രമാർധഭംഗം
കോശദ്രവ്യത്തിന്റെ സ്ഥാനവും പീതകത്തിന്റെ സ്ഥാനത്തെ ആശ്രയിച്ചിരിക്കും.
അന്ത്യപീതകാണ്ഡത്തിൽ കോശദ്രവ്യം സജീവധ്രുവത്തിൽ കാണുമ്പോൾ, കേന്ദ്രപീതകാണ്ഡത്തിൽ അത് പരിധിയിൽ ആയിരിക്കും.
കൂടാതെ പല അണ്ഡങ്ങളിലും അവയുടെ പരിധിയിലായി ഇലക്ട്രോൺ മൈക്രോസ്കോപ്പിന്റെ സഹായത്താൽ മാത്രം കാണാൻ കഴിയുന്ന ആവൃതിസ്തരം (cortical layer) എന്നറിയപ്പെടുന്ന ഒരു ഭാഗമുണ്ട്.
സാധാരണ കോശങ്ങളിലുള്ള മൈറ്റോക്കോൺഡ്രിയ (mitochondia), ഗോൾഗി ബോഡികൾ (golgi bodies) മുതലായവ അണ്ഡങ്ങളിലും കാണപ്പെടുന്നു.
അണ്ഡചർമങ്ങൾ
(Egg membranes).
അണ്ഡത്തെ പൊതിഞ്ഞിരിക്കുന്ന ചർമങ്ങളാണ് അണ്ഡചർമങ്ങൾ.
ഓരോ അണ്ഡവും ഒന്നോ അതിൽ കൂടുതലോ ചർമങ്ങൾക്കൊണ്ട് പൊതിയപ്പെട്ടിരിക്കുന്നു.
പരിവർധനം ചെയ്തുകൊണ്ടിരിക്കുന്ന ഭ്രൂണത്തെ ബാഹ്യപരിതഃസ്ഥിതികളിൽനിന്നു സംരക്ഷിക്കുക എന്നതാണ് അണ്ഡചർമങ്ങളുടെ പ്രധാനധർമം.
ചർമങ്ങളുടെ ഉദ്ഭവത്തെ ആശ്രയിച്ച് അവയെ മൂന്നായി തിരിക്കാം.
അണ്ഡത്തിന്റെ പരിധിയിലുള്ള കോശദ്രവ്യത്തിൽനിന്നും ഉദ്ഭവിച്ചിട്ടുള്ളതാണെങ്കിൽ അതിനെ പ്രഥമചർമം (primary membrane) എന്നും അണ്ഡജനനസമയം ചുറ്റുമുളള പുടകകോശങ്ങളാൽ നിർമിതമായതാണെങ്കിൽ അതിനെ ദ്വിതീയചർമം (secondary membrane) എന്നും അണ്ഡം അണ്ഡനാളത്തിൽകൂടി കടന്നുപോകുമ്പോൾ അണ്ഡനാളഭിത്തിയിലെ ഗ്രന്ഥികളുടെ പ്രവർത്തനഫലമായുണ്ടാകുന്നതാണെങ്കിൽ അതിനെ തൃതീയചർമം (tertiary membrane) എന്നും പറയാം.
എല്ലാ ജന്തുക്കളിലും പ്രഥമചർമത്തെ പീതകചർമം (vitelline membrane) എന്നുവിളിക്കുന്നു.
ബീജസങ്കലനത്തോടുകൂടി ഇത് ബീജസങ്കലനചർമ (fertilization membrane )മായി മാറുന്നു.
ദ്വിതീയചർമം സസ്തനികളിൽ സോണാ പെലൂസിഡാ (zona pellucida) എന്നും ക്യൂമുലസ് ഊഫോറസ് (cumulus oophorus) എന്നും അറിയപ്പെടുന്ന ഭാഗങ്ങളാണ്.
ഷഡ്പദങ്ങളിലും കെഫലോപോഡുകളിലും ഇതിനെ കോറിയോൺ (chorion) എന്നു പറയുന്നു.
സസ്തനികളിൽ പുടകകോശങ്ങളാണോ അതോ അണ്ഡത്തിലെ കോശദ്രവ്യം തന്നെയാണോ ഈ ചർമം നിർമിച്ചെടുക്കുന്നതെന്ന് വ്യക്തമായിട്ടില്ല.
തവളയിൽ കാണുന്ന ജല്ലിയും കോഴിമുട്ടയിലുള്ള വെള്ളക്കരുവും അതിനുപുറമേ കാണുന്ന പാടയും അതിനുപുറത്തുള്ള മുട്ടത്തോടും തൃതീയചർമങ്ങളാണ്.
ധ്രുവത
(Polarity).
പീതകത്തിന് അണ്ഡത്തിലുള്ള സ്ഥാനത്തേയും ക്രമാർധഭംഗസമയം ധ്രുവപിണ്ഡങ്ങളെ (polar bodies) അണ്ഡത്തിൽനിന്നു വേർപെടുത്തുന്ന സ്ഥാനത്തേയും ആസ്പദമാക്കി അണ്ഡത്തിന്റെ ധ്രുവത നിശ്ചയിക്കാവുന്നതാണ്.
അന്ത്യപീതകാണ്ഡത്തിൽ പീതകം അടിഞ്ഞുകൂടിയിരിക്കുന്ന ഭാഗത്തെ നിർജീവധ്രുവം (vegetal pole) എന്നും കോശദ്രവ്യം സ്ഥിതിചെയ്യുന്ന എതിർഭാഗത്തെ സജീവധ്രുവം (animal pole)എന്നും വിളിക്കുന്നു.
അതുപോലെതന്നെ, ക്രമാർധഭംഗത്തിൽ ധ്രുവപിണ്ഡങ്ങളെ കോശദ്രവ്യത്തിനു വെളിയിൽ തള്ളുന്ന ഭാഗമാണ് സജീവധ്രുവം.
സജീവധ്രുവത്തെയും നിർജീവധ്രുവത്തെയും അണ്ഡത്തിന്റെ കേന്ദ്രത്തിൽകൂടി ബന്ധിപ്പിക്കുന്ന ഒരു സങ്കല്പരേഖയാണ് ധ്രുവാക്ഷം (polar axis).
ഈ അക്ഷത്തിലെ ഏതെങ്കിലും ഒരു ബിന്ദുവിലായിരിക്കും കോശകേന്ദ്രം സ്ഥിതിചെയ്യുന്നത്.
ഒരു അണ്ഡത്തിലെ സൂക്ഷ്മഭാഗങ്ങൾ മിക്കവാറും ധ്രുവാക്ഷത്തെ ആധാരമാക്കിയായിരിക്കും ക്രമീകരിക്കപ്പെടുക.
ചിലത് സജീവധ്രുവത്തിൽ വളരെ കൂടുതലായും നിർജീവധ്രുവത്തിലേക്ക് വരുന്തോറും ക്രമേണ കുറഞ്ഞും കാണപ്പെടുന്നു; നേരേമറിച്ചുള്ളവയും വിരളമല്ല.
സമമിതി
(Symmetry).
മിക്കവാറും അണ്ഡങ്ങൾക്കു ത്രിജനസമമിതിയാണുള്ളത്.
ഷഡ്പദങ്ങളുടെ അണ്ഡങ്ങൾക്ക് ദ്വിപാർശ്വസമമിതി (bilateral symmetry) കാണാം.
ദീർഘവൃത്താകൃതിയിലുള്ള ഈ അണ്ഡങ്ങളെ രണ്ടായി വിഭജിക്കുന്ന തലം ഭ്രൂണത്തിന്റെ ദ്വിപാർശ്വസമമിതിയെ ആണ് കുറിക്കുന്നത്.
കോഴിമുട്ടയുടെ നീളം കൂടിയ അക്ഷത്തിന് ലംബമായിട്ടായിരിക്കും അതിലെ ഭ്രൂണത്തിന്റെ ദ്വിപാർശ്വസമമിതിതലം.
അവലംബം പുറംകണ്ണികൾ അണ്ഡം ചിത്രങ്ങൾ അണ്ഡം Archived 2011-03-19 at the Wayback Machine .
ക്ലാമിഡോസെലാച്ചി ചിത്രങ്ങൾ വീഡിയോ അണ്ഡം കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അണ്ഡം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അണ്ഡഭസ്മം
കോഴിമുട്ട മറ്റ് ഔഷധങ്ങളിൽ ചേർത്തുണ്ടാക്കുന്ന പൊടിയാണ് അണ്ഡഭസ്മം .
മുട്ടപ്പൊടി എന്നും പറയും.
നേത്രരോഗശമനത്തിന് കേരളത്തിൽ സർവസാധാരണയായി ഇത് ഉപയോഗിച്ചുവരുന്നു.
തിമിരം , കാചം തുടങ്ങിയ നേത്രരോഗങ്ങളെ ഇതു ശമിപ്പിക്കും.
കണ്ണിനു നല്ല കാഴ്ച നല്കുകയും ചെയ്യുന്നു.
പൊടി തയ്യാറാക്കുന്ന വിധം.
നാലുപലം വെളുത്തുള്ളി തൊലികളഞ്ഞ് മുന്നാഴി വെള്ളത്തിൽ വേവിച്ച്, അരയ്ക്കത്തക്കവണ്ണം വെള്ളം ബാക്കി നില്ക്കുമ്പോൾ വാങ്ങിവച്ചു നല്ലതുപോലെ അരച്ചെടുക്കണം.
അടപൊതിയൻ കിഴങ്ങ് ഉണക്കി ആറു കഴഞ്ചും, നെല്ലിക്കാത്തോട് , താന്നിക്കാത്തോട്, കടുക്കാത്തോട് , ജാതിക്കായ്, ജാതിപത്രി, ഗ്രാമ്പൂവ്]], കരിംജീരകം, ചീനക്കറുവാ, ജീരകം എന്നിവ മുക്കാൽ കഴഞ്ചുവീതവും നല്ലവണ്ണം പൊടിച്ച് നേർപ്പിച്ച് എടുക്കണം.
12 കോഴിമുട്ട ഉടച്ച് ഒരു ഉരുളിയിലൊഴിച്ച് മുമ്പു പറഞ്ഞ വെളുത്തുള്ളി അരച്ചതും പൊടിയും ചേർത്തു നല്ലവണ്ണം ഇളക്കി ചെറുതീയിൽ, കരിയാതെ വറുത്തു പാകത്തിന് എടുക്കണം.
നിർദിഷ്ട മാത്രയിൽ നല്ല പഥ്യാചരണത്തോടുകൂടിയാണ് സേവിക്കേണ്ടത്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അണ്ഡഭസ്മം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അണ്ടർ വേൾഡ്
അരുൺ കുമാർ അരവിന്ദ് സംവിധാനം ചെയ്ത 2019ൽ പുറത്തിറങ്ങിയ ഒരു ആക്ഷൻ-അധോലോക മലയാള ചലച്ചിത്രമാണ് അണ്ടർ വേൾഡ് .
ഷിബിൻ ഫ്രാൻസിസ് രചന നിർവഹിച്ച ഈ ചിത്രത്തിൽ ആസിഫ് അലി , സംയുക്ത മേനോൻ , ഫർഹാൻ ഫാസിൽ , മുകേഷ് , ജീൻ പോൾ ലാൽ എന്നിവർ പ്രധാന വേഷങ്ങളിൽ അഭിനയിച്ചിരിക്കുന്നു.
2019 നവംബർ ഒന്നിന് റിലീസ് ചെയ്ത ചിത്രം പ്രേക്ഷകരിൽ നിന്നും നിരൂപകരിൽ നിന്നും ശരാശരി അഭിപ്രായമാണ് നേടിയത്.
അഭിനേതാക്കൾ ആസിഫ് അലി - സ്റ്റാലിൻ ജോൺ ഫർഹാൻ ഫാസിൽ - മജീദ് മുകേഷ് - പദ്മനാഭൻ നായർ സംയുക്ത മേനോൻ - ഐശ്വര്യ ജീൻ പോൾ ലാൽ - സോളമൻ നിഷാന്ത് സാഗർ - മണി ശ്രീകാന്ത് മുരളി - പോറ്റി മേഘനാഥൻ ഷാഹുൽ ഹമീദ് അരുൺ - മുല്ലേപ്പള്ളി സദാശിവൻ മുത്തുമണി - അഡ്വ എം പദ്മാവതി ശ്രീലക്ഷ്മി - സ്റ്റാലിന്റെ അമ്മ ബിപിൻ ചന്ദ്രൻ - രാജൻ മുളങ്കാട് ജെയിംസ് ഏലിയ - മുജീബ് ജോൺ വിജയ് - മുഹമ്മദ് സനാഫർ അലക്സ് ജെ പുളിക്കൽ - സുഹാസ് വിജയൻ - S I പ്രതാപൻ കലാഭവൻ ഹനീഫ് - ബാർബർ പോളി വത്സൻ - നഴ്‌സ് അർജുൻ അശോകൻ ഗണപതി എസ് പൊതുവാൾ ബാലു വർഗീസ് അവലംബം ബാഹ്യ കണ്ണികൾ അണ്ടർ വേൾഡ് ഇന്റർനെറ്റ് മൂവി ഡാറ്റാബേസിൽ
അണ്ടർവാട്ടർ റഗ്‌ബി ഇംഗ്ലീഷ് വിലാസം https://ml.wikipedia.org/wiki/Underwater_rugby അണ്ടർവാട്ടർ റഗ്ബിയുടെ പിച്ച് നോർവേയിൽ നടന്ന ഒരു അണ്ടർ വാട്ടർ റഗ്‌ബി മാ‍ച്ച്
വെള്ളത്തിനടിയിൽ കളിക്കുന്ന ഒരു കളിയാണ് അണ്ടർവാട്ടർ റഗ്‌ബി Underwater rugby (UWR) .
ഇതിന്റെ പേരിന് റഗ്‌ബി എന്ന കളിയുമായി സാമ്യമുണ്ടെങ്കിലും അതുമായി വലിയ സാദൃശ്യമില്ലാത്ത കളിയാണിത്.
ഇത് കളിക്കുന്നത് ഒരു പൂളിൽ സാധാരണ 3.5 മീ മുതൽ 5 മീറ്റർ വരെ ആഴമുള്ള വെള്ളത്തിനടിയിലാണ്.
രണ്ട് ടീമുകളിലും 6 വീതം കളിക്കാർ ഉണ്ടാകും.
കൂടാതെ ഓരോ ടീമിനും 6 വീതം പകരക്കാർ അഥവ സബ്സ്റ്റിറ്റ്യൂട്ടുകളും ഉണ്ടാകും.
രണ്ട് ടീമിന്റെ പിച്ചിന്റെ അറ്റത്ത് സാധാരണ 40 സെ.
മീ വലിപ്പമുള്ള ഗോൾ പോസ്റ്റ് ഉണ്ടാകും.
ഇതിനുപയോഗിക്കുന്ന ബോൾ ഉപ്പുവെള്ളം നിറച്ച ഒന്നാണ്.
ഈ ബോളുപയോഗിച്ച് ഓരോ ടീമുകളും എതിർ ടീമിന്റെ പോസ്റ്റിൽ ഗോളടിക്കാൻ ശ്രമിക്കുന്നു.
ഇതിന്റെ ബാൾ ഏത് ദിശയിലേക്ക് വെള്ളത്തിനടിയിലൂടെ എറിയാം.
സാധാരണ ബോൾ 2 മുതൽ 3 മീറ്റർ വരെ ദൂരത്തിൽ എറിയാൻ സാധിക്കും.
ഏറ്റവും കൂടുതൽ ഗോൾ എതിർ ടിമിനെതിരെ നേടുന്ന ടീം ജയിക്കുന്നു.
പുറത്തേക്കുള്ള കണ്ണികൾ A lot of underwater rugby information World Of Underwater Rugby Archived 2009-06-14 at the Wayback Machine .
Underwater Rugby at YouTube - background and rules (4' 30") Sportalsub http://www.sportalsub.net
അരക്കു (എസ്.ടി) (ലോക്സഭാ മണ്ഡലം) ഇംഗ്ലീഷ് വിലാസം https://ml.wikipedia.org/wiki/Araku_(ST)_(Lok_Sabha_constituency)
18°20′00″N 82°52′00″E ﻿ / ﻿ 18.3333°N 82.8667°E ﻿ / 18.3333; 82.8667
ഇന്ത്യൻ ലോക്സഭാ മണ്ഡലങ്ങളിലെ ആന്ധ്രാപ്രദേശ് സംസ്ഥാനത്തിൽ നിന്നുള്ള ഒരു  മണ്ഡലമാണ് ആരക്കു(എസ്.ടി) (ലോക്സഭാ മണ്ഡലം. ആന്ധ്രപ്രദേശിൽ ഇരുപത്തഞ്ചു ലോകസഭാ മണ്ഡലങ്ങളാണുള്ളത്.: . പാർലമെന്ററി, അസംബ്ലി നിയോജകമണ്ഡല ഉത്തരവ് (2008) അനുസരിച്ച് ഇത്ഏഴ് അസംബ്ലി സെഗ്മെന്റുകൾ ഉൾപ്പെടുന്ന പട്ടികവർഗക്കാർക്കായി ഒരു സംവരണ മണ്ഡലമായി ഇത് രൂപീകരിച്ചു.
അരക്കു ലോക്സഭാ മണ്ഡലത്തിലെ ഏഴ് നിയമസഭാ വിഭാഗങ്ങൾ ഇവയാണ്: നിയോജകമണ്ഡലം നമ്പർ പേര് ( എസ്‌സി / എസ്ടി / ഒന്നുമില്ല) 129 പാലക്കോണ്ട എസ്ടി 130 കുറൂപം എസ്ടി 131 പാർവ്വതിപുരം എസ്.സി. 132 സലൂർ എസ്ടി 147 അരക്കു വാലി എസ്ടി 148 പാദെരു എസ്ടി 172 രാംപചോദാവരം എസ്ടി പാർലമെന്റ് അംഗങ്ങൾ വർഷം വിജയി പാർട്ടി 2009 കിഷോർ ചന്ദ്ര ദിയോ ഇന്ത്യൻ നാഷണൽ കോൺഗ്രസ് 2014 കോത്തപ്പള്ളി ഗീത വൈ എസ് ആർ കോൺഗ്രസ് പാർട്ടി 2019 ഗൊഡ്ഡേടി മാധവി വൈ എസ് ആർ കോൺഗ്രസ് പാർട്ടി തിരഞ്ഞെടുപ്പ് ഫലങ്ങൾ പൊതുതെരഞ്ഞെടുപ്പ് 2019 ഇതും കാണുക ആന്ധ്രപ്രദേശ് നിയമസഭയിലെ മണ്ഡലങ്ങളുടെ പട്ടിക പരാമർശങ്ങൾ ബാഹ്യ ലിങ്കുകൾ അരക്കു ലോക്സഭാ മണ്ഡലം തിരഞ്ഞെടുപ്പ് 2019 തീയതിയും ഷെഡ്യൂളും
അരക്കു ലോക്സഭാ നിയോജകമണ്ഡലം [തിരുത്തുക] സംവരണ പട്ടികവർഗങ്ങൾ നിലവിലെ എം‌പി കോത്തപ്പള്ളി ഗീത പാർട്ടി വൈ എസ് ആർ കോൺഗ്രസ് പാർട്ടി തിരഞ്ഞെടുക്കപ്പെട്ട വർഷം 2014 സംസ്ഥാന ആന്ധ്രാപ്രദേശ് ആകെ തിരഞ്ഞെടുപ്പ് വിധിസഭ നിയോജകമണ്ഡലം പാദേരു വിധിസഭ നിയോജകമണ്ഡലം
അരക്ക് ഇംഗ്ലീഷ് വിലാസം https://ml.wikipedia.org/wiki/Lac Lac tubes created by Kerria lacca Resin secreted by the female lac bug on trees is processed and sold as dry flakes.
അരക്ക് സ്രവിക്കുന്ന പ്രാണികളുടെയിനത്തിൽപ്പെട്ട Kerria lacca എന്ന പ്രാണികളുടെ ശരീരത്തിൽ നിന്നും പുറപ്പെടുവിക്കുന്ന സ്രവം കട്ടിപിടിച്ച് ഉണ്ടാവുന്നതാണ് കോലരക്ക്.
ഈ പ്രാണികൾ ചെടികളുടെ നീര്  വലിച്ചെടുക്കുകയും ഒരു സംരക്ഷണ ആവരണമായി അരക്ക്  സ്രവിക്കുകയും ചെയ്യുന്നു.
കറയും ( resin ) മെഴുകും ( wax ) ചേർന്ന കടുംചുവപ്പ് നിറത്തിലുള്ള മിശ്രിതമാണ് കോലരക്ക്.
ജന്തുജന്യമായ ഒരേയൊരു റെസിനായ ഇത്  ഒരു സ്വാഭാവിക വാണിജ്യ വിഭവമാണ്
തുണിത്തരങ്ങൾക്കു ചായം പിടിപ്പിക്കുന്നതിനും തടി, ലോഹം മുതലായവയ്ക്ക് തിളക്കവും കട്ടിയും വർധിപ്പിക്കുന്നതിന് പൗരാണികകാലംമുതലേ അരക്ക് ഉപയോഗപ്പെടുത്തിയിരുന്നു.
പലതരം വാർണീഷുകളുടെയും പോളീഷുകളുടെയും അടിസ്ഥാനവസ്തു അരക്കാണ്.
ആയുർവേദ ഔഷധ നിർമാണ മേഖലയിൽ വളരെയധികം ഉപയോഗമുള്ള  ഒരു വസ്തുവാണിത്.
ചിലയിനം വൃക്ഷങ്ങളിൽ  ലക്ഷക്കണക്കിനു  അരക്കുപ്രാണികൾ വന്നു പറ്റിക്കൂടുന്നു.
അവിടെയിരുന്ന് വദനസൂചി ഉപയോഗിച്ച് ആതിഥേയവൃക്ഷത്തിന്റെ നീരൂറ്റിക്കുടിച്ചാണ് ഇവ വളരുന്നത്.
അരക്കുപ്രാണികൾക്ക് ആതിഥേയരായ 90-ൽപ്പരം വർഗത്തിൽപ്പെട്ട വൃക്ഷങ്ങളുണ്ടെങ്കിലും ഇവയിൽ പ്രധാനം പൂവം , ഇലന്ത , പ്ലാശ് എന്നിവയാണ്.
സംസ്കൃതത്തിൽ ലക്ഷം പ്രാണികളെ പോറ്റുന്ന വൃക്ഷം എന്ന അർഥത്തിൽ പ്ലാശിന്നു 'ലക്ഷതരു' എന്നു പേരുണ്ട്.
അതിൽനിന്നാണത്രെ അരക്കിന് 'ലാക്ഷ' എന്നു പേരു ലഭിച്ചത്.
ഇംഗ്ലീഷിലെ 'ലാക്' എന്ന പദം സംസ്കൃതത്തിലെ ലക്ഷം എന്ന പദത്തിന്റെ തദ്ഭവമാണ്.
അരക്കുപ്രാണികൾ സ്രവിപ്പിക്കുന്ന പദാർഥം അവയുടെ പുറത്തും മരക്കൊമ്പുകളിലും പറ്റിപ്പിടിച്ചിരിക്കും.
പെൺവർഗത്തിൽപ്പെട്ടവയാണ് അരക്ക് ഉത്പാദിപ്പിക്കുന്നത്.
6 മി.മീ.
മുതൽ 12 മി.മീ.
വരെ കനത്തിൽ അരക്കുകൊണ്ട് ഇവയുടെ ദേഹം മൂടിയിരിക്കും.
അരക്ക് ഉത്പാദിപ്പിച്ചശേഷം ഇവ മരണമടയുന്നു.
ഈ കോലരക്ക് ശേഖരിച്ച് ചൂടുള്ള വെള്ളത്തിലോ സോഡിയം കാർബണേറ്റ് ലായനിയിലോ ഇട്ട് കുതിർക്കുമ്പോൾ ചുവന്ന അരക്കുചായം വേർതിരിയുന്നു.
ഈ മിശ്രിതത്തിൽനിന്നും കമ്പുകളും മറ്റു മാലിന്യങ്ങളും നീക്കംചെയ്തശേഷം ചായം ഊറ്റി എടുക്കുന്നു.
അവശേഷിക്കുന്ന തരിരൂപത്തിലുള്ള അരക്ക്(seed lac) തുണികൊണ്ട് പ്രത്യേകം നിർമിച്ചെടുത്ത സഞ്ചികളിലിട്ട് തീക്കനലിനു മുകളിൽ പിടിച്ച് ഉരുക്കിയാണ് ശുദ്ധമായ അരക്ക് (shell lac) ഉണ്ടാക്കുന്നത്.
ഇത് ഉരുക്കി ചെറിയ ചെറിയ തകിടുകളായോ (അവലരക്ക്), ഉരുണ്ട ആകൃതിയിലോ (ബട്ടൺ അരക്ക്), ഷീറ്റുപോലെയോ തയ്യാറാക്കുന്നു.
കടുംചുവപ്പ്, കറുപ്പ്, ഓറഞ്ച് എന്നീ വർണങ്ങളിൽ കിട്ടുന്ന ഈ ശുദ്ധമായ അരക്ക് ശ്വേതീകരിക്കാവുന്നതാണ്.
ഓറഞ്ചുനിറത്തിൽ ലഭിക്കുന്നതാണ് ഏറ്റവും വിലപിടിച്ച ഇനം.
പോളി ഹൈഡ്രോക്സി കാർബോക്സിലിക് ആസിഡുകളുടെ എസ്റ്ററുകൾ, അലേയമായ മഞ്ഞച്ചായം, വെള്ളത്തിൽ ലയിക്കുന്ന ചുവന്ന ചായം എന്നിവയുടെ ഒരു മിശ്രിതമാണ് അരക്ക്.
രാസപരമായി അരക്കുചായം ലാക്കേയ്ക് ആസിഡ് (Laccaic Acid) എന്ന് അറിയപ്പെടുന്നു.
ഫോർമുല C2OH14O11.
കോക്കിനീൽ എന്ന പ്രാണി ഉത്പാദിപ്പിക്കുന്ന ചായത്തിനോട് ചുവന്ന അരക്കുചായത്തിന് ഘടനാസാദൃശ്യം ഉണ്ട്.
അരക്ക് പ്രധാനമായും (90 ശതമാനത്തോളം) ഇന്ത്യയിലാണ് ഉത്പാദിപ്പിക്കുന്നത്.
ഇതിൽ 2/3 ഭാഗം ബിഹാർ, പശ്ചിമബംഗാൾ, മധ്യപ്രദേശ്, ഒറീസാ എന്നിവിടങ്ങളിൽനിന്നു ലഭിക്കുന്നു.
ചുരുങ്ങിയ തോതിൽ കേരളത്തിൽനിന്നും തമിഴ്നാട്ടിൽ നിന്നും ഇതു ലഭിക്കുന്നുണ്ട്.
ഇതിന്റെ ഉത്പ്പാദനം, വിളവെടുപ്പ്, വിപണനം, റിസേർച്ച്  മുതലായ എല്ലാ കാര്യങ്ങളും കൈകാര്യം ചെയ്യുന്നത് ജാർഖണ്ഡിലെ റാഞ്ചിയിൽ ഉള്ള  ഇന്ത്യൻ ഇൻസ്റ്റിറ്റ്യൂട്ട് ഓഫ് നാച്ചുറൽ റെസിൻസ് ആൻഡ് ഗംസ് ( IINRG ) ആണ്.
പ്രത്യേക ആതിഥേയ സസ്യങ്ങളോട് അരക്കുപ്രാണികൾക്കുള്ള മുൻഗണന അടിസ്ഥാനമാക്കി രംഗീനി കുസുമി എന്നിങ്ങനെ രണ്ടു ഇനങ്ങൾ കോലരക്ക് പ്രാണികൾക് ഉണ്ട്.
പ്രധാനമായി കുസുമി (പൂവം, പൂവണം എന്ന വൃക്ഷത്തിൽ വളരുന്നത്), രംഗീനി (പ്ലാശ്, ഇലന്ത എന്നീ മരങ്ങളിൽ വളരുന്നത്) എന്നീ രണ്ടിനം അരക്കു പ്രാണികളെയാണു വളർത്തിവരുന്നത്.
പ്രാണികളുടെ ആയുസ്സ് 6 മാസം ആയതിനാൽ ഒരു വർഷത്തിൽ 2 തവണ കോലരക്കിന്റെ വിളവെടുപ്പ് നടത്താവുന്നതാണ്.
കൃഷിയിറക്കുകയും ആദായം എടുക്കുകയും ചെയ്യുന്ന മാസങ്ങൾക്കനുസരിച്ച് കുസുമിയുടെ കൃഷിക്ക് ജേത്വി, അഘാനി എന്നും രംഗീനിയുടെ കൃഷിക്ക് വൈശാഖി, കാട്കി എന്നും പേരുണ്ട്.
ജേത്വി ജനു.
-ഫെ.
-ൽ ആരംഭിച്ച് ജൂൺ-ജൂല.
-ൽ വിളവെടുക്കുന്നു.
അഘാനി ജൂൺ-ജൂല.
-ൽ ആരംഭിച്ച് ജനു.
വൈശാഖിയുടെ കൃഷിയിറക്കൽ ഒ.-ന.
-ൽ തുടങ്ങുന്നു; വിളവെടുപ്പ് ജൂൺ-ജൂലൈയിലും, കാട്കിയുടെ കൃഷി ജൂൺ-ജൂല.
-ൽ തുടങ്ങുന്നു.
വിളവെടുപ്പ് ഒ.-ന.
-ൽ ആണ്.
മാസങ്ങളിലാണ് ഏറ്റവും കൂടുതൽ അരക്കു വിളയുന്നത്.
ഉപയോഗം.
പെൺവർഗത്തിൽപ്പെട്ട അരക്കുപ്രാണികളെ ഉണക്കി വെള്ളത്തിൽ ലയിപ്പിക്കുമ്പോൾ കിട്ടുന്ന മഞ്ഞ കലർന്ന ചുവപ്പു ചായം കാലടികൾ ചുവപ്പിക്കുന്നതിനും തുണിത്തരങ്ങൾക്കു ചായം പിടിപ്പിക്കുന്നതിനും എ.ഡി. 250 മുതലേ ഉപയോഗിച്ചിരുന്നതായി രേഖകളുണ്ട്.
1790-ൽ ഇത് ഇംഗ്ലണ്ടിൽ ഇറക്കുമതി ചെയ്തിരുന്നു.
തടി, ലോഹം മുതലായവയ്ക്ക് തിളക്കവും കട്ടിയും വർധിപ്പിക്കുന്നതിന് പൗരാണികകാലംമുതലേ അരക്ക് ഉപയോഗപ്പെടുത്തിയിരുന്നു.
-ങ്ങളിൽ കിഴക്കൻ യൂറോപ്പിലും ജപ്പാൻ, ചൈന, ഇന്ത്യ എന്നീ രാജ്യങ്ങളിലും അരക്കു പിടിപ്പിച്ച ഉപകരണങ്ങൾക്ക് വളരെ പ്രചാരമുണ്ടായിരുന്നു.
അരക്കുറസിനിൽ വർണങ്ങൾ കലർത്തി മുദ്രയരക്കുമാതിരിയാണ് ഇന്ത്യയിൽ ഇതു നിർമിച്ചിരുന്നത്.
ഏതെങ്കിലും ഒരു പ്രതലത്തിൽ പതിപ്പിച്ച് പോളിഷ് ചെയ്യുമ്പോൾ ഇതിനു നല്ല തിളക്കവും പകിട്ടും കിട്ടും.
അനിലിൻ ചായങ്ങളുടെ കണ്ടുപിടിത്തം അരക്കുചായങ്ങളുടെ പ്രാധാന്യം കുറയാനിടയാക്കി.
എന്നാൽ വിലപിടിച്ച പലതരം വാർണീഷുകളുടെയും പോളീഷുകളുടെയും അടിസ്ഥാനവസ്തു അരക്കാണ്.
തറയും ചില ഗാർഹിക ഉപകരണങ്ങളും പോളിഷ് ചെയ്യുന്നതിനുള്ള വാർണീഷായി ഉപയോഗിക്കുന്നതു കോലരക്കിന്റെ ആൽക്കഹോൾ ലായനിയാണ്.
കൂടാതെ മുദ്രയരക്ക്, തലമുടിക്കു കട്ടി നല്കുന്ന ചില വസ്തുക്കൾ, ഇലക്ട്രിക് ഉപകരണങ്ങളുടെ പിടികൾ, മൂടികൾ, ഗ്രാമഫോൺ റെക്കാർഡുകൾ, അച്ചടിമഷി മുതലായവ നിർമ്മിക്കുന്നതിനും തോട, കാപ്പ് മുതലായ ആഭരണങ്ങളിൽ നിറയ്ക്കുന്നതിനും അരക്ക് ഉപയോഗിച്ചുവരുന്നു.
ചില ആയുർവേദ ഔഷധങ്ങളിലും എണ്ണകളിലും (ഉദാ. ലാക്ഷാദിതൈലം) ശുദ്ധ അരക്ക് ചേർക്കുന്നുണ്ട്.
ഇന്ത്യയിൽ ട്രേ, ഷീൽഡ്, പെട്ടി, കട്ടിൽ മുതലായ സാധനങ്ങളിൽ പണ്ടുമുതലേ അരക്കുപണി നടത്തിവന്നിരുന്നു.
ഇപ്പോൾ പൂപ്പാത്രങ്ങൾ, വിളക്കുകാലുകൾ, ഘടികാരം വയ്ക്കുന്നതിനുള്ള ചട്ടങ്ങൾ, തടികൊണ്ടു നിർമിച്ച കുടക്കാലുകൾ, കളിപ്പാട്ടങ്ങൾ എന്നിവയിലാണ് പ്രധാനമായും അരക്കുപണി നടത്തുന്നത്.
ഇന്ത്യയിൽ ചെറുകിടവ്യവസായങ്ങളുടെ കൂട്ടത്തിൽ വളരെ പഴക്കവും പ്രചാരവും അരക്കുപണിക്കുണ്ട്.
കേരളത്തിലും ഈ വ്യവസായം വളരെ മുൻപുമുതൽക്കേ ഉണ്ടായിരുന്നു.
മലബാർ പ്രദേശങ്ങളിൽ നിർമിച്ചിരുന്ന സാധനങ്ങളായിരുന്നു അരക്കുപണിയിൽ പ്രസിദ്ധം.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അരക്ക് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അരങ്ങിലെ നിത്യവിസ്മയം ഇംഗ്ലീഷ് വിലാസം https://ml.wikipedia.org/wiki/Arangile_nithya_vismayam
ഗുരു ചേമഞ്ചേരി കുഞ്ഞിരാമൻ നായരെ കുറിച്ചുള്ള ഡോക്യുമെന്ററിയാണ് അരങ്ങിലെ നിത്യവിസ്മയം .
ഈ ചിത്രത്തിലെ വിവരണത്തിന് പ്രൊഫ. അലിയാർ ദേശീയ ചലച്ചിത്ര ജൂറിയുടെ പ്രത്യേക പരാമർശത്തിന് അർഹനായിരുന്നു.
അരക്കുപ്രാണി ഇംഗ്ലീഷ് വിലാസം https://ml.wikipedia.org/wiki/Laccifer_lacca
കോക്സിഡേ (Coccidae) കുടുംബത്തിലെ കോലരക്ക് ഉത്പാദിപ്പിക്കുന്ന പ്രാണി.
ലാക്കിഫർ ലാക്ക (Laccifer lacca) എന്നാണ് ഇന്ത്യൻ അരക്കുപ്രാണിയുടെ ശാ.
അരക്കുപ്രാണിയെക്കുറിച്ച് ശാസ്ത്രീയമായ ആദ്യവിവരണം നല്കിയതു ഫ്രഞ്ചു വൈദികനായ ടാക്കാർഡ് ആണ്.
ഇദ്ദേഹത്തിന്റെ ബഹുമാനാർഥം ഈ പ്രാണിയെ ടാക്കാഡിക് ലാക്കാ എന്നും വിളിച്ചുവന്നിരുന്നു.
ഉഷ്ണമേഖലയിലും തൊട്ടടുത്ത പ്രദേശങ്ങളിലുമാണ് ഇവ ധാരാളമായി കാണപ്പെടുന്നത്.
ഇവയിൽ പെൺപ്രാണികൾക്കു കാലുകളില്ല.
നാമമാത്രമായ സ്പർശിനികളും ശരിയായ ആകൃതിയില്ലാത്ത ഉരുണ്ട ശരീരവുമാണ് ഇവയ്ക്കുള്ളത്.
ഇവയാണ് പ്രധാനമായും അരക്ക് ഉത്പാദിപ്പിക്കുന്നത്.
അരക്കു പ്രാണികൾ പൊതുവേ മാൽവേസീ (Malvaceae), ലഗുമിനോസീ (Leguminoceae) എന്നീ സസ്യകുടുംബങ്ങളിൽപ്പെടുന്ന വിവിധതരം വൃക്ഷങ്ങളിൽ കൂട്ടംകൂട്ടമായാണ് ജീവിക്കുന്നത്.
അരക്കുപ്രാണികളുടെ ചെറിയ ലാർവകൾ വൃക്ഷങ്ങളുടെ ചെറുശാഖകളിൽ കടന്നുകൂടുന്നു.
ഈ ശാഖകൾ തുളച്ച് വൃക്ഷത്തിനുള്ളിലെ നീര് (sap) ഊറ്റിക്കുടിച്ചാണിവ വളരുക.
ബീജസങ്കലനം നടന്നശേഷം പെൺപ്രാണികൾ വളരെ വേഗം വളരുകയും ക്രമേണ ഒരു ചെറുസഞ്ചിയുടെ രൂപത്തിലായിത്തീരുകയും ചെയ്യും.
കുഞ്ഞുങ്ങളെ വിരിയിച്ചശേഷം ഇവ ചത്തുപോകുന്നു.
ഒരു വർഷംകൊണ്ട് ഇവയുടെ രണ്ടു തലമുറകൾ ഉണ്ടാകുന്നു.
ഇതിൽ ആദ്യതലമുറയിൽ ചിറകുകളുള്ളവയും ഇല്ലാത്തവയുമായ ജീവികൾ കാണപ്പെടുന്നു.
എന്നാൽ രണ്ടാം തലമുറയിൽ ചിറകുകളില്ലാത്ത പ്രാണികൾ മാത്രമേയുണ്ടാകാറുള്ളൂ.
അരക്കുപ്രാണിയുടെ ശരീരത്തിന്റെ പിൻഭാഗത്തുള്ള ചില ഹൈപ്പോഡർമൽ (Hypodermal) ഗ്രന്ഥികൾ ഉത്പാദിപ്പിക്കുന്ന സ്രവം ശുദ്ധി ചെയ്താണ് അരക്ക് നിർമ്മിക്കുന്നത്.
നിസർഗശത്രുക്കളിലും പ്രതികൂല കാലാവസ്ഥയിലും നിന്നു രക്ഷനേടുന്നതിന് പ്രകൃതി ഇവയ്ക്കു നല്കിയിട്ടുള്ള ഒരു ഉപായമാണ് 'അരക്കുദ്രാവകം'.
അന്തരീക്ഷവായുവുമായി സമ്പർക്കമുണ്ടാകുമ്പോൾ ഇതു കട്ടിയാകുന്നു.
ധാരാളം അരക്കുപ്രാണികൾ കൂട്ടമായി കാണുന്ന വൃക്ഷക്കൊമ്പുകൾ മിക്കവാറും അരക്കുകൊണ്ട് മൂടപ്പെട്ടിരിക്കും.
ഈ അവസ്ഥയിൽ ഇത് കോലരക്ക് (stick lac) എന്നറിയപ്പെടുന്നു.
വർഷംതോറും ഏകദേശം 2-4 1/2 കോടി കി.
ഗ്രാം വരെ കോലരക്ക് ഇന്ത്യയിൽ ഉത്പാദിപ്പിക്കപ്പെടുന്നുണ്ട്.
400 ഗ്രാം അരക്ക് ഉത്പാദിപ്പിക്കുവാൻ ഏകദേശം 17,000 മുതൽ 90,000 വരെ പ്രാണികൾ വേണ്ടിവരും.
പ്രകൃതിദത്തമായ ഈ അരക്കിനെക്കാൾ കൂടുതൽ ഗുണമുള്ള ഒന്നുംതന്നെ കൃത്രിമമായി നിർമ്മിക്കാൻ ഇതുവരെ കഴിഞ്ഞിട്ടില്ല.
പ്രതിവർഷം ഒന്നുമുതൽ രണ്ടു വരെ കോടി ഡോളർ വിലയ്ക്കുള്ള അരക്ക് അമേരിക്കൻ ഐക്യനാടുകളിൽത്തന്നെ ഉപയോഗിക്കപ്പെടുന്നുണ്ട്.
നോ: അരക്ക്
അരക്കിന്റെ ആവശ്യം പ്രതിദിനമെന്നോണം വർധിച്ചുവരുന്ന ആധുനിക കാലഘട്ടത്തിൽ അതിന്റെ ദൗർലഭ്യം പരിഹരിക്കാൻ കൃത്രിമ അരക്കും ഉപയോഗിച്ചുതുടങ്ങിയിട്ടുണ്ട്.
ഇവ വിവിധ പേരുകളിൽ വിപണിയിൽ ലഭ്യമാണ്.
മഡഗാസ്കറിൽ കാണപ്പെടുന്ന ഗാസ്കാരിഡ (Gascarida) എന്ന പ്രാണിയിൽനിന്നും ഒരുതരം അരക്ക് ലഭിക്കുന്നുണ്ട്.
എന്നാൽ ഈ അരക്കിന് ഇന്ത്യൻ കോലരക്കിന്റെ ഗുണമേന്മയില്ല.
വളരെയധികം മെഴുക്കു ചേർന്നിട്ടുള്ള ഇത് 'ഗംലാക്' (Gum lac) എന്നറിയപ്പെടുന്നു.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അരക്കുപ്രാണി എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അരഗ്വൈയ്യ ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Araguaia_National_Park
അരഗ്വൈയ്യ ദേശീയോദ്യാനം ( Parque Nacional do Araguaia ) ബ്രസീലിനു വടക്കായി, ടൊക്കാൻറിൻ സംസ്ഥാനത്തു സ്ഥിതിചെയ്യുന്നതും 09º51’—11º11’S and 49º57’—50º27’W എന്നീ അക്ഷാംശ രേഖാംശങ്ങൾക്കിടയിൽ സ്ഥിതി ചെയ്യുന്നതുമായ ഒരു ദേശീയോദ്യാനമാണ്.
ദേശീയോദ്യാനം സ്ഥിതിചെയ്യുന്ന ബനാനാൽ ദ്വീപ് , ലോകത്തിലെ ഏറ്റവും വലിയ ഉൾനാടൻ നദീ ദ്വീപ് ആയി കരുതപ്പെടുന്നു.
അരക്കില്ലം (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Arakkillam
കലാനികേതന്റെ ബാനറിൽ വീനസ്, ന്യൂടോൺ, പ്രകാശ് എന്നീ സ്റ്റുഡിയോകളിൽ ജോയ് നിർമിച്ച മലയാളചലച്ചിത്രമാണ് അരക്കില്ലം .
ഏരീസ് പിക്ചേഴ്സ് വിതരണം നടത്തിയ അരക്കില്ലം 1967 ഏപ്രിൽ 14-ന് പ്രദർശനം തുടങ്ങി.
അഭിനേതാക്കൾ സത്യൻ അടൂർ ഭാസി ശ്രീ നാരായണ പിള്ള എസ്.പി. പിള്ള കടുവാക്കുളം ആന്റണി പോൾ വെങ്ങോല ശാരദ മിസ് കുമാരി പിന്നണിഗായകർ കെ.ജെ. യേശുദാസ് എൽ.ആർ. ഈശ്വരി പി. ലീല പി. സുശീല പി.ബി. ശ്രീനിവാസ് എസ്. ജാനകി അണിയറ പ്രവർത്തകർ നിർമ്മാണം -- ജോയ് സംവിധാനം -- എൻ. ശങ്കരൻ നായർ സംഗീതം -- ജി. ദേവരാജൻ ഗാനരചന—വയലാർ കഥ, തിരക്കഥ, സംഭാഷണം -- എസ്.എൽ. പുരം സദാനന്ദൻ ചിത്രസംയോജനം -- കെ.ഡി. ജോർജ്ജ് കലാസംവിധാനം -- പി.എൻ. മേനോൻ ഛായാഗ്രഹണം -- ആർ.എൻ. പിള്ള ഗനങ്ങൾ ഗാനരചന : വയലാർ രാമവർമ്മ സംഗീതം : ജി. ദേവരാജൻ ക്ര.
നം ഗാനം ആലാപനം 1 ചിത്രശലഭമേ ചിത്രശലഭമേ എൽ.ആർ. ഈശ്വരി 2 വിരഹിണീ വിരഹിണീ കെ.ജെ. യേശുദാസ് 3 ഓർമ്മകളേ ഓർമ്മകളേ പി.ബി. ശ്രീനിവാസ്, എസ്. ജാനകി 4 മയിലാടും മതിലകത്ത് പി. സുശീല 5 കാതരമിഴി പി. ലീല അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡേറ്റാബേസിൽ നിന്ന് അരക്കില്ലം ഷിജുകൊമിലിരുന്ന് Archived 2016-03-04 at the Wayback Machine .
അരകില്ലത്തിലെ ഗാനങ്ങൾ
അരക്കു താഴ്‌വര ഇംഗ്ലീഷ് വിലാസം https://ml.wikipedia.org/wiki/Araku_Valley
ഇന്ത്യയിലെ ആന്ധ്രാപ്രദേശ് സംസ്ഥാനത്തിലെ വിശാഖപട്ടണം ജില്ലയിലെ ഒരു  പ്രധാന മലമ്പ്രദേശമാണ് അരക്കു താഴ്‌വര .